**PRANEŠIMAS APIE BALSAVIMĄ RAŠTU**

UAB „Rietavo komunalinis ūkis“ Rietavo savivaldybės tarybos sprendimu 2018 m. vasario 8 d. Nr. T1-19 skiriamas Rietavo miesto centrinės dalies kvartalo energetinio efektyvumo didinimo programos administratoriumi. Pagal minėtą tarybos sprendimo patvirtintą programą UAB „Rietavo komunalinis ūkis“ vykdys renovuojamų namų administratoriaus funkcijas.

**Nuo balandžio 16 d. skelbiamas** daugiabučio namo, esančio ***Plungės g. 20, Rietavas*** butų ir kitų patalpų savininkų balsavimas raštu.

**Balsavimo raštu svarstomas klausimas:**

1. Dėl namo atnaujinimo (modernizavimo) investicijų plano tvirtinimo, namo atnaujinimo (modernizavimo) projekto rengimo, įgyvendinimo sąlygų ir banko pasirinkimo, lengvatinės paskolos sutarties su pasirinktu banku sąlygos.

**Su siūlomais priimti sprendimo projektais ir investiciniais planais galima susipažinti iki š.m. gegužės 4 d.:**

Internetiniame puslapyje [www.rietkom.lt](http://www.rietkom.lt)skiltyje  *Renovacija* arbaatvykus į UAB „Rietavo komunalinis ūkis“, Kvėdarnos g. 4, Vatušių k., Rietavo sen., Rietavo sav. ir pas objekto bendrojo naudojimo valdytoją Toma Sabecką.

**Informuojame, kad:**

1. Jūsų asmens duomenys (vardas, pavardė, asmens kodas, adresas, mokumas ir finansinių įsipareigojimų vykdymas) bus perduoti finansų tarpininkams, į kuriuos Projekto administratorius kreipsis dėl kreditavimo sąlygų Projektui įgyvendinti. Finansinis tarpininkas, nurodytus duomenis bei duomenis apie gyvenamąją vietą, mokumą ir įsipareigojimų vykdymą rinks iš Gyventojų registro tarnybos, VĮ Registrų centro, UAB „Creditinfo Lietuva“ (kodas 111689163, registruotas buveinės adresas Švitrigailos g. 11B, Vilnius), bendrojo naudojimo objektų valdytojo. Asmens duomenų tvarkymo tikslas – pateiktos informacijos teisingumo įvertinimas, mokumo įvertinimas, galimų būsimos kreditavimo sutarties sąlygų nustatymas. Jūs turite teisę susipažinti su finansinio tarpininko tvarkomais Jūsų asmens duomenimis, reikalauti ištaisyti, sunaikinti Jūsų asmens duomenis arba sustabdyti Jūsų duomenų tvarkymo veiksmus, jei duomenys tvarkomi nesilaikant Lietuvos Respublikos įstatymų, nesutikti, kad būtų tvarkomi Jūsų asmens duomenys.

2. Namo butų ir kitų patalpų savininkas, vykdantis ūkinę veiklą jam nuosavybės teise priklausančiame bute ar kitose patalpose, esančiose atnaujinamame (modernizuojamame) name, ir pretenduojantis į valstybės paramą, privalo informuoti bendro naudojimo objektų valdytoją apie vykdomą ūkinę veiklą.

3. Gyventojai, turintys teisę į šildymo išlaidų kompensaciją, supažindinti su Lietuvos Respublikos piniginės socialinės paramos nepasiturintiems gyventojams įstatymo nuostatomis: kad jei daugiabučio namo buto savininkas, kuris turi teisę į būsto šildymo išlaidų kompensaciją arba ją gauna, nedalyvavo susirinkime svarstant ir priimant sprendimą dėl daugiabučio namo atnaujinimo (modernizavimo) projekto įgyvendinimo ir atsisakė dalyvauti įgyvendinant šį projektą (balsuojant nepritarė projekto įgyvendinimui), ateinantį šildymo sezoną jo bendrai gyvenantiems asmenims arba vienam gyvenančiam daugiabučio namo buto savininkui skiriama kompensuojama būsto šildymo išlaidų dalis mažinama 50 procentų, nuo kito šildymo sezono būsto šildymo išlaidų kompensacija neskiriama, kol bus įgyvendintas daugiabučio namo atnaujinimo (modernizavimo) projektas, bet ne ilgiau kaip 3 metų šildymo sezonus, įskaitant atvejį, kai dėl šių asmenų veiksmų (neveikimo) daugiabučio namo atnaujinimo (modernizavimo) projektas nepradėtas įgyvendinti.

**Balsavimo biuleteniai bus įteikti įdedant į pašto dėžutes arba įteikiami asmeniškai.**

Biuletenis turi būti grąžintas Rietavo miesto centrinės dalies kvartalo energetinio efektyvumo didinimo programos administratoriui UAB “Rietavo komunalinis ūkis”, arba bendrojo naudojimo objekto valdytojui Tomui Sabeckui iki š. m. gegužės 4 d.

**Kviečiame dalyvauti.**